stanford-oval/wikipedia huggingface dataset:
พิษณุ หารคำตัน

เรืออากาศตรี พิษณุ หารคำตัน ชื่อเล่น เป๊ก เกิดวันที่ 1 พฤษภาคม พ.ศ. 2529 เป็นอดีตนักกีฬาวอลเลย์บอลชายทีมชาติไทย
อาชีพ

พิษณุ เล่นกับสโมสรวอลเลย์บอลขอนแก่น ม.อีสาน ในปี พ.ศ. 2554 เขาได้รับรางวัล "บล็อกยอดเยี่ยม" จากการแข่งขัน วอลเลย์บอลชายไทยแลนด์ลีก ฤดูการที่ 2010–11
สโมสร

สโมสรวอลเลย์บอลขอนแก่น ม.อีสาน (2554)
นครราชสีมา (2556– 2557)
ชลบุรี-อี.เทค-แอร์ฟอร์ซ (2557– 2559)
ราชบุรี (2559–2560)
แอร์ฟอร์ซ (2561–2562)
เกียรติประวัติและผลงาน > บุคคล

ไทยแลนด์ลีก 2010–11 "บล็อกยอดเยี่ยม"
เกียรติประวัติและผลงาน > สโมสร

วอลเลย์บอลชายไทยเดนมาร์คซูเปอร์ลีก 2014 -  รองชนะเลิศ กับ นครราชสีมา
วอลเลย์บอลชายไทยเดนมาร์คซูเปอร์ลีก 2015 -    ชนะเลิศ กับ ชลบุรี-อี.เทค-แอร์ฟอร์ซ
วอลเลย์บอลชายไทยแลนด์ลีก 2016-17 -  อันดับที่ 3 กับราชบุรี
ภาษามากอนเด

| มากอนเด |
| --- | --- |
Chi(ni)makonde
ประเทศที่มีการพูด: แทนซาเนีย, โมซัมบิก, มาลาวี, เคนยา
ชาติพันธุ์: มากอนเด, อึนดอนเด
จำนวนผู้พูด: 1.4 million  (2006)
ตระกูลภาษา: ไนเจอร์-คองโก  แอตแลนติก–คองโกโวลตา-คองโกเบนเว–คองโกกลุ่มบันตูกลุ่มบันตูใต้บันตูRufiji–RuvumaRuvumaMakonde languagesมากอนเด
ภาษาถิ่น: ? Matembwe–Machinga Mabiha Ndonde Hamba (Mawanda)                 
ระบบการเขียน: ละติน
รหัสภาษา
ISO 639-3: มีหลากหลาย: kde – Makonde, Mabiha mvw – Machinga njd – Ndonde Hamba wtb – Matambwe
Guthrie code: P.23,24,25
มากอนเด (อักษรโรมัน: Makonde) หรือ กีมากอนเด (อักษรโรมัน: Kimakonde) เป็นภาษาที่พูดโดยกลุ่มชาวมากอนเด กลุ่มชาติพันธุ์ในแทนซาเนียตะวันออกเฉียงใต้และโมซัมบิกเหนือ มากอนเดเป็นภาษาบันตู ใกล้ชิดกับภาษายาโอ ส่วนภาษามะเตมบเว (Matembwe) และ มะบีฮา (Maviha) เป็นสำเนียงของภาษามากอนเดที่แตกต่างออกไปและอาจไม่ถือว่าเป็นภาษามากอนเด
โรคชิคุนกุนยาซึ่งมีรายงานครั้งแรกในที่ราบสูงมากอนเด มาจากรากคำกริยาในภาษามากอนเด kungunyala (แปลว่า "ที่ซึ่งงอขึ้น", "ถูกควบคุม," หรือ "เดินตัวงอ") กระนั้นชื่อนี้มักถูกเข้าใจผิดว่าได้มาจากภาษาสวาฮิลี
มาริ นากัตสึ

| มาริ นากัตสึ |
| --- | --- |
中津 真莉
เกิด: 　มาริโกะ นากัตสึ (中津 真莉子)  (1983-07-08) 8 กรกฎาคม ค.ศ. 1983 (41 ปี) จังหวัดโอซากะ ประเทศญี่ปุ่น
อาชีพ: นักพากย์
องค์การ: อครอสเอนเทอร์เทนเมนต์
ส่วนสูง: 156 ซม.
มาริ นากัตสึ (中津 真莉, なかつ まり, 8 กรกฎาคม 1983-) เป็นนักพากย์และนักแสดงชาว ญี่ปุ่น ชื่อจริงและชื่อเดิมคือ มาริโกะ นากัตสึ (中津 真莉子) เกิดที่เมืองฮิงาชิโอซากะ จังหวัดโอซากะ สังกัดอครอสเอนเทอร์เทนเมนต์
ผลงานพากย์

ซากุระโซว หอพักสร้างฝัน (อาโอยามะ นานามิ)
ดันบอลเซ็นกิ หุ่นจิ๋วประจัญบาน (คิมบาโกะ สึซึเนะ)
สาวอัจฉริยะไพ่นกกระจอก (อาตาโงะ คินุเอะ)
ภาษามัลวี

| ภาษามัลวี |
| --- | --- |
ประเทศที่มีการพูด: อินเดีย (เขตมัลวา ของรัฐมัธยประเทศ, รัฐราชสถาน)
จำนวนผู้พูด: 1.1 ล้านคน (พ.ศ. 2540)  (ไม่พบวันที่)
ตระกูลภาษา: อินโด-ยูโรเปียน  ภาษากลุ่มอินโด-อิเรเนียนภาษากลุ่มอินโด-อารยันภาษากลุ่มอินโด-อารยันตะวันออกภาษาราชสถานภาษามัลวี
รหัสภาษา
ISO 639-2: raj
ISO 639-3: mup
ภาษามัลวี เป็นภาษาในเขตมัลวา ประเทศอินเดีย มีผู้พูดมากกว่าล้านคน เป็นสำเนียงของภาษาราชสถาน 55% ของผู้พูดภาษานี้สามารถเข้าใจภาษาฮินดีที่เป็นภาษาราชการของรัฐมัธยประเทศได้ อัตราการรู้หนังสือของภาษาฮินดีที่เป็นภาษาที่สองคิดเป็น 40%
ภาษามัวไบต์

| ภาษามัวไบต์ |
| --- | --- |
ภูมิภาค: เคยมีผู้พูดในจอร์แดนตะวันตกเฉียงเหนือ
ยุค: ครึ่งแรกของสหัสวรรษที่ 1 ก่อนคริสตกาล
ตระกูลภาษา: แอโฟรเอชีแอติก  เซมิติกเซมิติกกลางเซมิติกตะวันตกเฉียงเหนือคานาอันภาษามัวไบต์
ระบบการเขียน: ชุดตัวอักษรฟินิเชีย
รหัสภาษา
ISO 639-3: obm
นักภาษาศาสตร์: obm
ภาษามัวไบต์  เป็นสำเนียงของภาษาฮีบรู-คานาอันไนต์ที่ตายแล้ว เคยใช้พูดในโมอาบ (ปัจจุบันอยู่ในจอร์แดน) ในช่วง 457 ปีก่อนพุทธศักราช หลักฐานจากจารึกแสดงให้เห็นว่าใกล้เคียงกับภาษาฮีบรูในไบเบิล ความแตกต่างที่พบมักเป็นส่วนเล็กๆ เช่น ใช้รูปพหูพจน์ -în มากกว่า -îm (เช่น mlkn "กษัตริย์" ซึ่งฮีบรูในไบเบิลใช้ məlākîm) ลงท้ายเพศหญิงด้วย -at แบบเดียวกับภาษาอาหรับและภาษาอราเมอิก ในขณะที่ภาษาฮีบรูไบเบิลใช้ to -āh (เช่น qryt "เมือง", ฮีบรูไบเบิล qiryāh) เป็นต้น
ภาษาพวน

| ภาษาพวน |
| --- | --- |
ພວນ, พวน
ประเทศที่มีการพูด: ประเทศไทย, ประเทศลาว
ชาติพันธุ์: ชาวพวน
จำนวนผู้พูด: 300,000  (2003–2009)
ตระกูลภาษา: ขร้า-ไท  ไทตะวันตกเฉียงใต้ (ไทย)เชียงแสนภาษาพวน
ระบบการเขียน: อักษรพวน, อักษรลาว, อักษรไทย, อักษรธรรมลาว
รหัสภาษา
ISO 639-3: phu
ภาษาพวน หรือ ภาษาลาวพวน เป็นภาษาในตระกูลขร้า-ไทที่มีผู้พูดในประเทศไทย ประเทศลาว และประเทศกัมพูชา
โดยเป็นภาษาของชาวไทพวนหรือลาวพวน คำศัพท์ใกล้เคียงกับภาษาลาวและภาษาไทยถิ่นอีสานมากกว่าภาษาไทยภาคกลางและเป็นภาษาที่ใกล้เคียงกันกับภาษาผู้ไทมาก มีเสียงพยัญชนะ 20 เสียง เป็นตัวสะกดได้ 9 เสียง มีเสียงควบกล้ำเฉพาะ /คฺว/ เท่านั้น สระมี 21 เสียง เป็นสระเดี่ยว 18 เสียง สระประสม 3 เสียง วรรณยุกต์มี 6 เสียง
ลักษณะเด่นของคำพวนเช่น ถ้าใช้ ก เป็นตัวสะกดจะไม่ออกเสียงตัวสะกด ดังเช่น หูก พวนออกเสียงเป็น หุ ปาก พวนออกเสียงเป็น ปะ แบก พวนออกเสียง แบะ
ส่วนคำที่ใช้สระใอไม้ม้วน (สระ ใ-) จะออกเสียงเป็น สระเออ เช่น บ้านใต้ พวนออกเสียงเป็น บ้านเต้อ ใกล้ พวนออกเสียงเป็น เค่อ ให้ พวนออกเสียงเป็น เห้อ ส่วนสระไอไม้มลาย (สระ ไ-) จะออกเสียงตามรูป เช่น ผัดไทยใส่ไข่ พวนออกเสียงเป็น ผัดไทยเส่อไข่ จะไม่พูดว่า ผัดเทอเส่อเข่อ ไม่มีเสียง ช ซึ่งจะออกเสียงเป็น ซ แทน เช่น ช้าง เป็น ซ้าง ช่วย เป็น ซ่อย ไม่มีเสียง ร ซึ่งมักจะออกเป็น ฮ แทน เช่น เรือน เป็น เฮือน ร่ำเรียน เป็น ฮ่ำเฮียน ไร่นา เป็น ไฮ่นา การออกเสียง ย และ ญ ลักษณะการออกเสียงของภาษาไทยนั้น ลิ้นจะอยู่กลางปาก แต่การออกเสียงของคนพวน ลิ้นจะแตะเพดานปากด้านหน้า
ตัวอย่างคำ

| พวน | ลาว | ไทย | อีสาน |
| --- | --- | --- | --- |
| คึดญะ | ຄຶດຍາກ | หนักใจ | คึดยาก |
| คึดฮู้ | ຄຶດຮອດ | คิดถึง | คึดฮอด |
| เจ้าเป็นไทบ้านเลอ  | ເຈົ້າເປັນໄທບ້ານໃດ | คุณเป็นคนบ้านไหน | เจ้าเป็นคนบ้านใด |
| เจ๊าแม่นเผอ | ເຈົ້າແມ່ນໃຜ | คุณเป็นใคร | เจ้าเป็นใผ |
| บ๊าจ๊อน | ກະຮອກ | กระรอก | กระฮอก |
| บ๊าแฮ้ง | ອີແຮ້ງ | อีแร้ง | อีแฮ้ง |
| โบ่ง/ซ้อน | ບ່ວງ | ช้อน | บ่วง/ซ้อน |
| ป่วง | สืบต่อเดินทาง | เที่ยวไปเรื่อย | เที่ยวไปเรื่อย |
| ป่องเอี๊ยม | ປ່ອງຢ້ຽມ | หน้าต่าง | ป่องเยี่ยม/หน้าต่าง |
| ไปกะเลอ/ไปเก๋อ | ໄປໃສ/ໄປໃດ | ไปไหน | ไปใส |
| ไปแท้บ่ | ໄປແທ້ບໍ່/ໄປອີຫຼີບໍ່ | ไปจริง ๆ หรือ | ไปอีหลีบ่ |
| ไปนำกันบ๊อ | ໄປນຳກັນບໍ່ | ไปด้วยกันไหม | ไปนํากันบ่ |
| เผอ/ผู้เลอ | ໃຜ/ຜູ້ໃດ | ใคร/คนไหน | ใผ/ผู้ใด |
| มันอยู่กะเลอบุ๊ | มันอยู่ใสบ่ฮู้ | มันอยู่ไหนไม่รู้ | มันอยู่ใสบ่ฮู้ |
| มากันหลายหน่อล้า | มากันหลายคือกันน้อ | มากันเยอะเหมือนกันนะ | มากันหลายคือกันน้อ |
| มากี๊ท้อ | มานี้เทาะ | มานี่เถอะ | มานี้เถาะ |
หน้าแด่น: หน้าผาก
| หม่าทัน | หมากกะทัน | พุทรา | บักทัน |
| หม่ามี้ | หมากมี้ | ขนุน | บักมี้ |
| หม่าหุ่ง | หมากหุ่ง | มะละกอ | บักหุ่ง |
หัวเจอ: หัวใจ
เห้อ: ให้
| เอ็ดผิเลอ/เอ็ดหังก้อ | เฮ็ดหยัง | ทำอะไร | เฮ็ดอีหยัง |
| ฮัก | ฮัก | รัก | ฮัก |
ภาษามา

| ภาษามา |
| --- | --- |
ประเทศที่มีการพูด: เวียดนาม
จำนวนผู้พูด: 33,300 คน (พ.ศ. 2542)  (ไม่พบวันที่)
ตระกูลภาษา: ออสโตรเอเชียติก  มอญ-เขมรมอญ-เขมรตะวันออกกลุ่มภาษาบะห์นาริกภาษามา
รหัสภาษา
ISO 639-3: cma
ภาษามา (Maa) หรือภาษาชัวมา ภาษาเชมา ภาษามากรุง ภาษามาโต มีผู้พูดทั้งหมด 33,300 คน (พ.ศ. 2542) ในประเทศเวียดนามทางภาคใต้ จัดอยู่ในตระกูลภาษาออสโตร-เอเชียติก กลุ่มภาษามอญ-เขมร สาขามอญ-เขมรตะวันออก สาขาย่อยบะห์นาริก
ภาษามากาแซ

| ภาษามากาแซ |
| --- | --- |
ประเทศที่มีการพูด: ติมอร์-เลสเต
ภูมิภาค: เกาะติมอร์, ทางตะวันออกและรอบ ๆ เบาเกาและในแผ่นดิน ทางตะวันตกของฟาตาลูกู จากชายฝั่งตอนเหนือไปใต้
พิกัด: 8°39′S 126°30′E﻿ / ﻿8.650°S 126.500°E﻿ / -8.650; 126.500
จำนวนผู้พูด: 70,000 คน (พ.ศ. 2532) จำนวนประชากรในเผ่าทั้งหมด: 70,000 คน  (ไม่พบวันที่)
ตระกูลภาษา: ภาษากลุ่มทรานส์-นิวกินี  ภาษากลุ่มทรานส์-นิวกินีตะวันตกภาษากลุ่มติมอร์ตะวันออกภาษามากาแซ
รหัสภาษา
ISO 639-3: mkz
ภาษามากาแซ หรือภาษามากัสไซ ภาษามาอาแซ และภาษามากาไซ เป็นภาษากลุ่มปาปัว มีผู้พูด 70,000 คน ตั้งแต่ตำบลบังจัวและวิควิวควิว ไปจนถึงทางตะวันตกของฟาตาลูกูในติมอร์-เลสเต ไม่ถือว่าใกล้เคียงกับภาษาฟาตาลูกู แม้จะอยู่ในกลุ่มเดียวกัน
ยูโรเปียนคัพ นัดชิงชนะเลิศ 1982

ยูโรเปียนคัพ รอบชิงชนะเลิศ 1982 (อังกฤษ: 1982 European Cup Final) แข่งขันเมื่อวันที่ 26 พฤษภาคม ค.ศ. 1982 ผู้ชนะ ฟุตบอลลีก แอสตัน วิลลา เอาชนะ บาเยิร์น มิวนิค ผู้ชนะ บุนเดิสลีกา 1-0 ที่ De Kuip ใน เมือง รอตเตอร์ดัม ประเทศเนเธอร์แลนด์ คว้าแชมป์ถ้วยยุโรปเป็นครั้งแรกและครั้งเดียวของสโมสรและสานต่อความสำเร็จทีมจากอังกฤษที่คว้าแชมป์รายการนี้เป็นครั้งที่ 6 ติดต่อกันและเป็นทีมสุดท้ายของฝั่งอังกฤษ
การแข่งขัน > ข้อมูล

มันแสดงถึงความสำเร็จอย่างมากในฤดูกาลแรกของเขาในฐานะผู้จัดการทีมสำหรับโทนี บาร์ตัน เขาเข้ารับตำแหน่งผู้จัดการทีมวิลล่าก่อนรอบก่อนรองชนะเลิศหลังจากการลาออกของรอน ซอนเดอส์ อดีตผู้จัดการทีมวิลล่าซึ่งพาทีมคว้าแชมป์ ฟุตบอลลีก ในฤดูกาล 1980-81
หลังจากผ่านไปสิบนาที ผู้รักษาประตู จิมมี่ ริมเมอร์ ได้รับบาดเจ็บซ้ำที่ไหล่ ผู้รักษาประตูสำรอง ไนเจล สปิงก์ ลงเล่นนัดที่ 2 ให้กับทีมชุดใหญ่ ผลงานของเขาในการช่วยป้องกันไม่ให้บาเยิร์น มิวนิคทำประตูได้ตลอดทั้งเกมได้รับการยกย่องอย่างสูงในเวลาต่อมา และหลายคนมองว่าเป็นการสร้างผู้เล่นที่จะเป็นผู้รักษาประตูตัวเลือกแรกของวิลลาในช่วงสิบฤดูกาลถัดมา
การแข่งขัน > รายละเอียด

26 พฤษภาคม 1982
20:15 CEST
| แอสตันวิลลา  | 1–0 | บาเยิร์นมิวนิก  |
| --- | --- | --- |
วิธ  67': 
ผู้ชม: 46,000
ผู้ตัดสิน: Georges Konrath (ฝรั่งเศส)
| --- | --- |
             แอสตันวิลลา :              บาเยิร์นมิวนิก
รพี สุจริตกุล

รพี สุจริตกุล นามเดิม ระพีพงศ์ สุจริตกุล (เกิด 2 ตุลาคม พ.ศ. 2505) เป็นกรรมการผู้ทรงคุณวุฒิในคณะกรรมการกำกับและส่งเสริมการประกอบธุรกิจประกันภัย ด้านการประกันภัย ในรัฐบาลประยุทธ์ จันทร์โอชา กรรมการสภาสถาบันผู้ทรงคุณวุฒิ สถาบันบัณฑิตพัฒนบริหารศาสตร์​ อาจารย์พิเศษประจำ คณะนิติศาสตร์ มหาวิทยาลัยธรรมศาสตร์ อดีตเลขาธิการคณะกรรมการกำกับหลักทรัพย์และตลาดหลักทรัพย์ (ก.ล.ต.) อดีตกรรมการสำนักงานป้องกันและปราบปรามการฟอกเงิน​ เป็นบุตรของเจ้าระวีพันธุ์ สุจริตกุล เจ้านายฝ่ายเหนือ และมีศักดิ์เป็นเหลนของเจ้าแก้วนวรัฐ  เจ้าผู้ครองนครเชียงใหม่ องค์ที่ 9 (องค์สุดท้าย)
ประวัติ

รพี สุจริตกุล เป็นบุตรของเจ้าระวีพันธุ์ สุจริตกุล หรือ เจ้าต่อน กับนายสุชาต สุจริตกุล ต.จ. อดีตนายกเทศมนตรีนครเชียงใหม่, อดีตข้าราชการการเมืองตำแหน่งประจำสำนักนายกรัฐมนตรี มีพี่ชายและพี่สาวร่วมบิดามารดาอย่างละคน คือ
รองศาสตราจารย์ ตะวัน สุจริตกุล (นามเดิม ชาดตวัน; เกิด 6 ตุลาคม พ.ศ. 2497) สมรสกับหม่อมราชวงศ์นุช ศุขสวัสดิ์
พันธุ์ระวี สุจริตกุล (เกิด 27 มกราคม พ.ศ. 2500) สมรสกับผู้ช่วยศาสตราจารย์ นายแพทย์วิรัช เจริญเอี่ยม
รพี สมรสกับนางจันทวรรณ สุจริตกุล
การศึกษา

รพี สำเร็จการศึกษาระดับปริญญาตรี ด้านกฎหมาย จาก University of Essex สหราชอาณาจักร และปริญญาโท ด้านกฎหมายจาก University of Bristol สหราชอาณาจักร
การทำงาน

หลังเรียนจบกฎหมายจากประเทศอังกฤษ เขาเริ่มทำงานเป็นนิติกร ประจำฝ่ายกฎหมายของธนาคารแห่งประเทศไทย จนกระทั่งเมื่อปีการจัดตั้งสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เขาจึงเป็นส่วนหนึ่งของบุคลากรที่โอนย้ายไปทำงานประจำที่สำนักงาน ก.ต.ล. ใช้ระยะเวลาประมาณ 12 ปี ในตำแหน่งสูงสุดคือ ผู้ช่วยเลขาธิการอาวุโส เขาจึงตัดสินใจลาออกจากหน่วยงานของราชการ เมื่อปี พ.ศ. 2547 ต่อมารพี เขาทำงานที่ธนาคารกสิกรไทย ตามคำชักชวนของประสาร ไตรรัตน์วรกุล
ในปี พ.ศ. 2557 เขาได้รับแต่งตั้งเป็นคณะกรรมการนโยบายและกำกับดูแลรัฐวิสาหกิจตาม คำสั่งคณะรักษาความสงบแห่งชาติ ที่ 75/2557
ในปี พ.ศ. 2558 เขาได้รับแต่งตั้งเป็นเลขาธิการคณะกรรมการกำกับหลักทรัพย์และตลาดหลักทรัพย์ (ก.ล.ต.)
มอนสเตอร์ (เพลงสกิลเลต)

| "มอนสเตอร์" |
| --- | --- |

เพลงโดยสคิลเลต
จากอัลบั้มอวอค
วางจำหน่าย: 14 กรกฎาคม ค.ศ. 2009
บันทึกเสียง: 2009 at Bay7 Studios, Los Angeles, California
แนวเพลง: อัลเทอร์เนทีฟเมทัล, โพสต์กรันจ์
ความยาว: 2:58
ค่ายเพลง: Lava Ardent Atlantic
ผู้ประพันธ์เพลง: John L Cooper   Gavin Brown 
มอนสเตอร์ เป็นเพลงซิ้งเกิลที่ 2 ในปี 2009 ในอัลบั้มของอวอค โดยวงดนตรีร็อคคริสเตียน สคิลเลต และเป็นเพลงที่ 2 ในอัลบั้ม เป็นซิ้งเกิลเดียวที่กลายเป็นวงดนตรีที่ประสบความสำเร็จในชาร์ดอันดับที่ 4 บนชาร์ตกระแสหลักร็อค และอันดับที่ 101 ในชาร์ดBillboard Bubbling Under Hot 100 อันดับ เพลงนี้ออกจำหน่ายในวันที่ 14 กรกฎาคม ค.ศ. 2009
ชื่อเสียงเกียรติยศ

| สิ่งพิมพ์ | ประเทศ | ชื่อเสียงเกียรติยศ | ปี | อันดับ |
| --- | --- | --- | --- | --- |
| AOL Radio | สหรัฐอเมริกา | "เพลงร็อคยอดนิยมในปี 2009" | 2009 | 4 |
อันดับ

| ชาร์ต | ยอด สูงสุด |
| --- | --- |
U.S. Active rock: 4
U.S. Billboard Top Bubbling Under Hot 100 Singles: 1
U.S. Billboard Top Mainstream Rock Tracks: 4
U.S. Billboard Top Alternative Songs: 28
U.S. Billboard Top Rock Songs: 20
U.S. Billboard Top Heatseekers Songs: 7
Japan Hot 100: 98
แหล่งข้อมูลอื่น

Official Music video
Official website
Skillet ที่ มายสเปซ
ภาษามัล ปาฮาเรีย

| ภาษามัล ปาฮาเรีย |
| --- | --- |
ประเทศที่มีการพูด: อินเดีย
ภูมิภาค: รัฐฌารขัณฑ์และรัฐเบงกอลตะวันตก
จำนวนผู้พูด: 51,000–71,000 คน (2537)  (ไม่พบวันที่)
ตระกูลภาษา: อินโด-ยูโรเปียน  ภาษากลุ่มอินโด-อิเรเนียนภาษากลุ่มอินโด-อารยันภาษากลุ่มอินโด-อารยันตะวันออกภาษาเบงกอล-อัสสัมภาษามัล ปาฮาเรีย
ระบบการเขียน: Devanagari
รหัสภาษา
ISO 639-3: mkb
ภาษามัล ปาฮาเรีย เป็นภาษากลุ่มอินโด-อารยัน พูดโดยชาวมัล ปาฮาเรียราว 60,000 – 110,000 คน ในรัฐฌารขัณฑ์และรัฐเบงกอลตะวันตกในอินเดียและอาจจะมีในบังกลาเทศด้วย ผู้พูดภาษานี้บางส่วนเริ่มหันไปพูดภาษาเบงกอล
ยุทธการที่ฮาร์คอฟครั้งที่ 1

| ด ค กแนวรบด้านตะวันออก |
| --- | --- |
 ค.ศ. 1941 บาร์บารอสซา แบรสต์  เบียวิสตอค–มินสค์  ระไซนี  โบรดี  เบสซาเรเบีย  ภัยพิบัติทาลลินน์  เลนินกราด  สโมเลนสค์ครั้งที่ 1  ฮาร์คอฟครั้งที่ 1  อูมัญ  โอเดสซา  เคียฟครั้งที่ 1  เซวัสโตปอล  รอสตอฟ  มอสโก  เคียร์ช  ฟินแลนด์ ค.ศ. 1942 ลูย์บัน  รเจฟ  โทโรเปตส์และฮอล์ม  เดเมียนสค์  ฮอล์มพ็อกเกต  เวลีคีเยลูคี  รเจฟ ฤดูร้อน 1942  ฮาร์คอฟครั้งที่ 2  สีน้ำเงิน  คอเคซัส  สตาลินกราด ยูเรนัส  มาร์ส  พายุฤดูหนาว  ลิตเติลแซเทิร์น ค.ศ. 1943 ไทดัลเวฟ  ฮาร์คอฟครั้งที่ 3  คูสค์  ฮาร์คอฟครั้งที่ 4  สโมเลนสค์ครั้งที่ 2  นีเปอร์ตอนล่าง  เคียฟครั้งที่ 2 ค.ศ. 1944 นีเปอร์และคาร์เพเทียน  เลนินกราดและนอฟโกรอด  คอร์ซุน-เชฟเชนคอฟสกี  นาร์วา  หย่อมฮูเบอ  ไครเมีย  ยาช–คีชีเนฟ  คาเรเลีย  บากราติออน  ลวอฟและซานโดเมียร์ซ  ดอพเพลคอพฟ์  ยาช–คีชีเนฟครั้งที่ 2  บอลติก  ริกา  ทาลลินน์  มูนซุนด์  เมเมล  แดแบร็ตแซ็น  ช่องดูกลา  เบลเกรด  เพ็ตซาโมและคิร์เคเนส  เคอร์ลันด์  ฮังการี บูดาเปสต์ ค.ศ. 1945 วิสตูลาและโอเดอร์  พอซนาน  ปรัสเซียตะวันออก  เคอนิชส์แบร์ค  ไฮลีเกนไบล์  ซัมลันด์  พอเมอเรเนียตะวันออก  คอลเบิร์ก  โซลสติส  ไซลีเชีย  เบรสเลา  ทะเลสาบบอลอโตน  เวียนนา  ที่ราบสูงซีโลว์  ฮัลเบอ  เบอร์ลิน  เชโกสโลวาเกีย การสงครามทางเรือ: ทะเลบอลติก  ทะเลดำ  มหาสมุทรอาร์กติก 
ยุทธการที่ฮาร์คอฟครั้งที่ 1 ถูกตั้งชื่อโดย วิลเฮล์ม ไคเทิล เป็นการรบทางยุทธศาตร์จากเมืองฮาร์คอฟ (ปัจจุบันคือคาร์คิฟ) สาธารณรัฐสังคมนิยมโซเวียตยูเครน ในปี ค.ศ. 1941 ในระหว่างช่วงสุดท้ายของปฏิบัติการบาร์บารอสซาระหว่างที่กองทัพที่ 6 แห่งเยอรมันของกองทัพกลุ่มตอนใต้และแนวรบตะวันตกเฉียงใต้ของโซเวียต กองทัพที่ 38 ของโซเวียตได้รับคำสั่งให้ปกป้องเมือง ในขณะที่โรงงานอุตสาหกรรมได้ถูกย้ายไปยังทางตะวันออกที่ห่างไกลออกไป
กองทัพที่ 6 ของเยอรมนีจำเป็นต้องยึดเมืองในคำสั่งเพื่อปิดช่องว่างที่กว้างขึ้นต่อกองทัพที่ 17 แห่งเยอรมันในวันที่ 20 ตุลาคม เยอรมันได้สมทบมาถึงฝั่งตะวันตกของเมือง มันได้ถูกยึดโดยกองพลทหารราบที่ 57 ( 57th Infantry Division) ในวันที่ 24 ตุลาคม ในช่วงเวลานั้น อย่างไรก็ตาม เครื่องมืออุตสาหกรรมของฮาร์คอฟส่วนใหญ่เช่น โรงงานและเครื่องจักรได้รับการเคลื่อนย้ายหรือทำให้กลายเป็นที่ไร้ประโยชน์โดยเจ้าหน้าที่โซเวียต
รัฐธรรมนูญฮังการี

กฎหมายพื้นฐานของฮังการี (ฮังการี: Magyarország alaptörvénye) เป็นรัฐธรรมนูญของประเทศของประเทศฮังการี ณ ปัจจุบัน ได้รับการรับรองโดยรัฐสภาเมื่อวันที่ 18 เมษายน ค.ศ. 2011 ซึ่งประกาศโดยประธานาธิบดี (Áder János) ในอีกหนึ่งสัปดาห์ต่อมา มีผลบังคับใช้ในวันที่ 1 มกราคม ค.ศ. 2012 เป็นรัฐธรรมนูญฉบับแรกของฮังการีที่รับรองในระบอบประชาธิปไตย หลังการเลือกตั้งโดยเสรี เอกสารดังกล่าวสืบทอดต่อจากรัฐธรรมนูญ ค.ศ. 1949 ซึ่งเดิมนำมาใช้ในการสถาปนาสาธารณรัฐประชาชนฮังการีเมื่อวันที่ 20 สิงหาคม ค.ศ. 1949 และแก้ไขเพิ่มเติมอย่างมาก เมื่อวันที่ 23 ตุลาคม ค.ศ. 1989 (หลังการล่มสลายของสหภาพโซเวียต) รัฐธรรมนูญ ค.ศ. 1949 เป็นรัฐธรรมนูญฉบับแรกของฮังการีที่เป็นลายลักษณ์อักษรถาวรและจนกระทั่งถูกแทนที่ มีเพียงประเทศฮังการีประเทศเดียวเท่านั้นในประเทศในกลุ่มยุโรปตะวันออกที่ไม่มีรัฐธรรมนูญใหม่ทั้งหมดหลังจากสิ้นสุดลัทธิคอมมิวนิสต์
เนื้อหา

กฎหมายพื้นฐานของฮังการีประกอบด้วยบทหลัก 6 บท
ภายในนี้ “รัฐ (Állam)” มี 14 บทย่อย และ “คำสั่งทางกฎหมายพิเศษ (Különleges jogrend)” มี 8 บทย่อย จำนวนบทความและหมายเลขของแต่ละบทแสดงไว้ในตารางด้านล่าง และบทหลัก "รัฐ" มีทั้งหมด 47 บทความ บทหลักของ "คำสั่งทางกฎหมายพิเศษ" ประกอบด้วยบทความทั้งหมด 8 บทความ
| 0 | 1 | 2 |
| --- | --- | --- |
| หัวข้อหลัก | หัวข้อย่อย | เลขของแต่ละหัวข้อ |
ความเชื่อแห่งชาติ (Nemzeti hitvallás): 
| เนื้อหาพื้นฐาน (Alapvetés) |  | A-U |
| เสรีภาพและหน้าที่ (Szabadság és felelősség) |  | เลขโรมัน |
| รัฐ (Az állam) | สมัชชาแห่งชาติ (Az országgyűlés) | 1-7 |
|  | ประชามติแห่งชาติ (Országos népszavazás) | 8 |
|  | ประธานาธิบดีแห่งสาธารณรัฐ (A köztársasági elnök) | 9-14 |
|  | รัฐบาล (A Kormány) | 15-22 |
|  | หน่วยงานกำกับดูแลอิสระ (Önálló szabályozó szervek) | 23 |
|  | ศาลรัฐธรรมนูญ (Az Alkotmánybíróság) | 24 |
|  | ศาล (A bíróság) | 25-28 |
|  | กรมอัยการ (Az ügyészség) | 29 |
|  | กรรมการสิทธิขั้นพื้นฐาน (Az alapvető jogok biztosa) | 30 |
|  | รัฐบาลท้องถิ่น (A helyi önkormányzatok) | 31-35 |
|  | เงินส่วนกลาง (A közpénzek) | 36-44 |
|  | กองกำลังฮังการี (A Magyar Honvédség) | 45 |
|  | ตำรวจและบริการความปลอดภัยแห่งชาติ (A rendőrség és a nemzetbiztonsági szolgálatok) | 46 |
|  | การตัดสินใจเข้าร่วมปฎิบัติการทางทหาร (Döntés katonai műveletekben való részvételről) | 47 |
| คำสั่งกฎหมายพิเศษ (A különleges jogrend) | กฎทั่วไปสำหรับสถานการณ์ฉุกเฉิน (A rendkívüli állapotra és a szükségállapotra vonatkozó közös szabályok) | 48 |
|  | สถานการณ์ฉุกเฉิน (A rendkívüli állapot) | 49 |
|  | สถานการณ์คับขัน (A szükségállapot) | 50 |
|  | การป้องกันสถานการณ์ (A megelőző védelmi helyzet) | 51 |
|  | สถานการณ์ก่อการร้าย (Terrorveszélyhelyzet) | 51/A |
|  | การโจมตีที่ไม่คาดฝัน (A váratlan támadás) | 52 |
|  | สถานการณ์อันตราย (A veszélyhelyzet) | 53 |
|  | A különleges jogrendre vonatkozó közös szabályok | 54 |
บทปิดท้าย และ ข้อกำหนดเบ็ดเตล็ด (Záró és vegyes rendelkezések):
มหาวิทยาลัยนอร์ทัมเบรีย

| --- | --- |

คติพจน์: ลาติน: Aetas Discendi  อังกฤษ: a lifetime of learning ไทย: ชีวิตคือการเรียนรู้
ประเภท: สถาบันอุดมศึกษาของรัฐบาล
สถาปนา: พ.ศ. 2535 - ได้รับพระบรมราชโองการให้เป็นมหาวิทยาลัย   พ.ศ. 2512 - วิทยาลัยเทคนิคนิวคาสเซิล   พ.ศ. 2437 - วิทยาลัยเทคโนโลยีรัทเทอร์ฟอร์ด
ที่ตั้ง: นิวคาสเซิลอะพอนไทน์, ไทน์แอนด์เวียร์, สหราชอาณาจักร
วิทยาเขต: ในเมืองและชานเมือง
เครือข่าย: ยูนิเวอร์ซิตีอัลเลียนซ์
เว็บไซต์: http://www.northumbria.ac.uk/

มหาวิทยาลัยนอร์ทัมเบรีย นิวคาสเซิล (Northumbria University Newcastle) หรือเรียกทั่วไปว่า มหาวิทยาลัยนอร์ทัมเบรีย (Northumbria University) เป็นสถาบันอุดมศึกษาขนาดเล็ก มีความเชี่ยวชาญด้านการออกแบบ การจัดการ และสาขาวิชาซึ่งต้องปฏิบัติ มหาวิทยาลัยยกฐานะจากวิทยาลัยเทคนิคนิวคาสเซิล เมื่อปี พ.ศ. 2535 และเป็นมหาวิทยาลัยแห่งที่สองในเมืองนิวคาสเซิลอะพอนไทน์ นอกเหนือจากมหาวิทยาลัยนิวคาสเซิลที่มีมาก่อนหน้า มหาวิทยาลัยเป็นสมาชิกกลุ่มยูนิเวอร์ซิตีอัลเลียนซ์ (University Alliance) ร่วมกับอีกหลายมหาวิทยาลัย
ประวัติ

มหาวิทยาลัยนอร์ทัมเบรีย ก่อตั้งเมื่อ พ.ศ. 2512 ในฐานะวิทยาลัยเทคนิคนิวคาสเซิล การก่อตั้งวิทยาลัยเทคนิคใช้การรวมวิทยาลัยเทคโนโลยีรัทเทอร์ฟอร์ด ซึ่งก่อตั้งในปี พ.ศ. 2423 กับวิทยาลัยการออกแบบ และวิทยาลัยการพาณิชย์เข้าด้วยกัน ต่อมาในปี พ.ศ. 2535 ได้มีพระราชบัญญัติการอุดมศึกษาและการศึกษาชั้นสูง (Higher and Further Education Act 1992) มาตรา 63 ทำใหวิทยาลัยเทคนิคและวิทยาลัยเทคโนโลยีชั้นสูงหลายแห่งต้องแปรสภาพเป็นมหาวิทยาลัย โดยวิทยาลัยเทคนิคนิวคาสเซิลแปรสภาพเป็นมหาวิทยาลัยนอร์ทัมเบรีย ณ นิวคาสเซิล อนึ่งชือนอร์ทัมเบรียมาจากชื่อของภูมิภาคที่ตั้ง (ราชอาณาจักรนอร์ทัมเบรีย) แทนที่จะใช้ชื่อมหาวิทยาลัยนิวคาสเซิลซึ่งเป็นสถาบันอุดมศึกษาที่มีมาก่อนหน้า
ส่วนงาน

มหาวิทยาลัยประกอบด้วย 4 คณะวิชา ดังนี้
คณะศิลปศาสตร์ การออกแบบ และสังคมศาสตร์
คณะบริหารธุรกิจและนิติศาสตร์
คณะวิศวกรรมศาสตร์และสิ่งแวดล้อม
คณะวิทยาศาสตร์สุขภาพและชีวภาพ
ทั้งสี่คณะวิชาทำการเรียนการสอนในสาขาวิชาต่าง ๆ ดังนี้
วิทยาศาสตร์ประยุกต์
สถาปัตยกรรมศาสตร์และการสร้าง
ศิลปกรรมศาสตร์
ศึกษาศาสตร์และการเรียนรู้ตลอดชีวิต
ภูมิศาสตร์
วิทยาการคอมพิวเตอร์และเทคโนโลยีดิจิทัล
พยาบาลศาสตร์
คณิตศาสตร์และวิทยาการสารสนเทศ
วิศวกรรมเครื่องกลและการสร้าง
มนุษยศาสตร์
การออกแบบสื่อและนิเทศศาสตร์
บริหารธุรกิจ
นิติศาสตร์
การออกแบบ
ฟิสิกส์และวิศวกรรมไฟฟ้า
จิตวิทยา
สาธารณสุข
สังคมศาสตร์และภาษาศาสตร์
สังคมสงเคราะห์และชุมชน
กีฬา การออกกำลังกาย และการฟื้นฟูสมรรถภาพทางกาย
ที่ตั้ง > วิทยาเขตนิวคาสเซิล

มหาวิทยาลัยนอร์ทัมเบรียมีวิทยาเขตหลักในใจกลางเมืองนิวคาสเซิล บริเวณมหาวิทยาลัยแบ่งเป็นสองส่วน คือส่วนด้านทิศตะวันตกซึ่งติดกับมหาวิทยาลัยนิวคาสเซิล และส่วนด้านทิศตะวันออก ทั้งสองส่วนคั่นกลางด้วยทางหลวงพิเศษหมายเลข M167 และมีสะพานลอยมูลค่า 4 ล้านปอนด์สำหรับข้ามไปมา พื้นที่ด้านตะวันออกเป็นที่ตั้งของสาขาวิชานิติศาสตร์ สาขาวิชาการออกแบบ ห้องปฏิบัติการออกแบบ และสาขาวิชาบริหารธุรกิจ ส่วนพื้นที่ด้านตะวันตกใช้เป็นที่ตั้งของสาขาวิชาศิลปะและสังคมศาสตร์ การสร้าง คอมพิวเตอร์ วิศวกรรมและสารสนเทศ พร้อมหอสมุดและศูนย์กีฬา
อาคารซัทเทอร์แลนด์ ใช้เป็นอาคารสำนักงานอธิการบดี แต่เดิมเป็นอาคารภาควิชาทันตแพทยศาสตร์ของมหาวิทยาลัยเดอแรม
ที่ตั้ง > วิทยาเขตถนนโค้ชเลน

นอกจากนี้ มหาวิทยาลัยได้ทำการสอนในสาขาวิชาพยาบาล สาขาวิชาสังคมสงเคราะห์ และมีหอพักนักศึกษาที่วิทยาเขตถนนโค้ชเลน ซึ่งตั้งห่างจากวิทยาเขตในใจเมืองไปทางตะวันตกเฉียงเหนือราว 3 กิโลเมตร ทั้งสองวิทยาเขตมีรถบัสเชื่อมถึงกันสำหรับนักศึกษาและคณาจารย์ใช้บริการโดยไม่เสียค่าใช้จ่าย
ที่ตั้ง > วิทยาเขตลอนดอน

นอกจากนี้ มหาวิทยาลัยได้เปิดทำการสอนที่ถนนไวต์ไลออน ในท้องที่อำเภออิสลิงตัน (Islington) ใจกลางนครหลวงลอนดอน ทำการเรียนการสอนในสาขาวิชาการตลาด การจัดการการเงิน การจัดการนานาชาติ บริเวณวิทยาเขตตั้งอยู่ใกล้กับสถานีรถไฟใต้ดินแองเจล (สายเหนือ) สถานีรถไฟคิงส์ครอส และมหาวิทยาลัยนครลอนดอน (City University London)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Northumbria University
เว็บไซต์มหาวิทยาลัยนอร์ทัมเบรีย
วิทยาเขตหลัก
ภาษามัล

| ภาษามัล |
| --- | --- |
ถิ่น
ประเทศที่มีการพูด: ไทยและลาว
ชาติพันธุ์: ชาวมัล
จำนวนผู้พูด: ไม่ทราบ (26,000 อ้างถึง1982 – 1995 census)
ตระกูลภาษา: ออสโตรเอเชียติก  ขมุมัล–ไพภาษามัล
รหัสภาษา
ISO 639-3: mlf
ภาษามัล, ภาษาไพร, ภาษาถิ่น หรือ ภาษาปรัย มีผู้พูดทั้งหมด 26,193 คน เป็นภาษาในตระกูลออสโตรเอเชียติก กลุ่มมอญ-เขมร สาขาขมุ ผู้พูดภาษานี้ในประเทศไทยอพยพมาจากประเทศลาว ในไทยพบ 3,000–4,000 คน (พ.ศ. 2525) อยู่ทางตะวันออกของอำเภอปัวและอำเภอเชียงคำ จังหวัดน่าน ใกล้กับชายแดนลาว อยู่ในลาว 23,193 คน (พ.ศ. 2538) ในแขวงไชยบุรีทางตะวันตกของแม่น้ำโขง มีสำเนียงต่าง ๆ มากมาย ผู้พูดภาษามัลในไทยมีคำยืมจากภาษาไทยที่นำไปใช้แทนคำดั้งเดิมในภาษามัลจำนวนมาก ไม่สามารถเข้าใจกันได้กับภาษาไพ
ภาษามากัซซาร์

| ภาษามากัซซาร์ |
| --- | --- |
Bahasa Makassar
ᨅᨔ ᨆᨀᨔᨑ Basa Mangkasaraʼ

ประเทศที่มีการพูด: ประเทศอินโดนีเซีย
ภูมิภาค: จังหวัดซูลาเวซีใต้ (เกาะซูลาเวซี)
ชาติพันธุ์: ชาวมากัซซาร์
จำนวนผู้พูด: 2.1 ล้านคน  (2000 census)
ตระกูลภาษา: ออสโตรนีเซียน  มลายู-พอลินีเชียซูลาเวซีใต้มากัซซาร์ภาษามากัซซาร์
ภาษาถิ่น: Gowa-Takalar (Lakiung) Jeʼneʼponto (Turatea) Marusuʼ-Pangkajeʼneʼ                 
ระบบการเขียน: อักษรลนตารา (ปัจจุบัน)  อักษรละติน (ปัจจุบัน)   อักษรเซอรัง (พงศาวดารมากัซซาร์, ทางศาสนา)   มากัซซาร์เก่า (อดีต)
รหัสภาษา
ISO 639-2: mak
ISO 639-3: mak
ภาษามากัซซาร์ หรือ ภาษามากาซาร์ (basa Mangkasaraʼ หรือ basa Mangkasarak) เป็นทั้งชื่อของภาษาและระบบการเขียนในเกาะซูลาเวซี ประเทศอินโดนีเซีย อยู่ในตระกูลออสโตรนีเซียน ใกล้เคียงกับภาษาบูกิส ในอดีตเขียนด้วยอักษรลนตารา/มากาซาร์ ซึ่งเคยใช้เขียนภาษาบูกิสและภาษามันดาร์ด้วย ปัจจุบันนิยมเขียนด้วยอักษรละตินมากกว่า
แหล่งข้อมูลอื่น

ของวิกิพีเดีย ที่วิกิมีเดีย อินคิวเบเตอร์
พาราด็อกซ์ไลฟ์

| พาราด็อกซ์ไลฟ์ |
| --- | --- |
ที่เกิด: ญี่ปุ่น
แนวเพลง:  ฮิพฮอพญี่ปุ่น  เพลงอนิเมะ 
ช่วงปี: พ.ศ. 2562 – ปัจจุบัน
ค่ายเพลง: เอเว็กซ์พิกเชอส์

เว็บไซต์: paradoxlive.jp
นักดนตรี
พาราด็อกซ์ไลฟ์ (Paradox Live) เป็นโครงการสื่อผสมญี่ปุ่น ผลิตโดยเอเว็กซ์พิกเชอส์ และ GCREST โครงการประกอบด้วยนักพากย์ 29 คนและเน้นไปที่การประชันแร็พระหว่างแต่ละกลุ่ม
ผลงาน > ซิงเกิล

| 0 | 1 | 2 | 3 | 4 |
| --- | --- | --- | --- | --- |

| ชื่อซิงเกิล | ปี | อันดับชาร์ตสูงสุด | ยอดขาย  | อัลบัม |
| ชื่อซิงเกิล | ปี | JPN  | ยอดขาย  | อัลบัม |
| Paradox Live Opening Show | 2020 | 6 |  JPN: 15,424 | Non-album singles |
| Paradox Live Stage Battle "Desire" | 2020 | 7 |  JPN: 9,242 | Non-album singles |
| Paradox Live Stage Battle "Justice" | 2020 | 4 | รอประกาศ | Non-album singles |
| Paradox Live Stage Battle "Pride" | 2020 | 11 | รอประกาศ | Non-album singles |
| Paradox Live Stage Battle "Family" | 2020 | 10 | รอประกาศ | Non-album singles |
| Paradox Live Exhibition Show: Akan Yatsura | 2020 | 12 | รอประกาศ | Non-album singles |
| Paradox Live Exhibition Show: Cozmez | 2020 | 12 | รอประกาศ | Non-album singles |
| Paradox Live Exhibition Show: The Cat's Whiskers | 2020 | 12 | รอประกาศ | Non-album singles |
| Paradox Live Exhibition Show: BAE | 2020 | 12 | รอประกาศ | Non-album singles |
| Paradox Live Stage Battle "Love" | 2021 | 14 | รอประกาศ | Non-album singles |
| Paradox Live Stage Battle "Vibes" | 2021 | 22 | รอประกาศ | Non-album singles |
"—" หมายถึงไม่ติดชาร์ตหรือไม่ได้จำหน่ายในภูมิภาคนั้น ๆ